Prof. Sampie: Trump 'n Hitler, platvloers | Netwerk24
Deur Murray la Vita 20 Januarie 2017 20:49
Prof. Sampie Terblanche. Foto: Liza van Deventer
Die skrywer en ekonoom prof. Sampie Terreblanche het pres. Donald Trump se toespraak kort ná sy inhuldiging Vrydag beskryf as "die mees skokkende toespraak" wat hy ooit in sy lewe gehoor het.
"Daar is 7,3 biljoen mense in die wêreld en daardie 7 biljoen wat nié Amerikaners is nie, moet nou sidder en beef want Trump gaan daardie 300 miljoen se belange bevorder op 'n manier wat op die res van die wêreld gaan tráp.
Dit is die absolute teenoorgestelde van die na-oorlogse idealisme wat 'n mens by iemand soos pres. JF Kennedy aangetref het, het Terreblanche gesê.
"Hy (Trump) is erger as Hitler. Dis so hípernasionalisties soos wat ons waarskynlik net in Hitler se tyd gesien het. Die man gaan 'n disáster wees. Hy is skoon drónk van hierdie nuwe mag wat hy het.
"Dis asof hy elke Amerikaner met hom sal meeneem. Byna asof hy sê: 'As julle my glo dan gaan ons almal saam hemel toe.'"
"Dit is platvloerse veralgemenings wat hy gemaak het. Maar met hierdie stories sal hy nie vier jaar hou nie."